text: abril 2013 Archives - Millora la web
  Arxiu | abril, 2013
  Buscadors inversos d'imatges
  Una petita utilitat que pot fer servei quan estàs fent webs o en altres contextos: els buscadors inversos d'imatges. Aquí no hi escriurem unes paraules per trobar l'imatge que volem localitzar, sinó que directament hi posarem una imatge, i aquest cercador ens mostra les webs on està allotjada.
  A mi això em va servir la setmana passada d'una manera molt tonta. Tenia un gif animat d'una pel·lícula molt de sèrie B i volia saber quin film era. Vaig descarregar aquest gif animat, el vaig posar en un d'aquests buscadors inversos i em va treure un llistat de resultats. En un d'ells, a més de tenir l'imatge, a sota tenien un sistema de comentaris on un dels usuaris deia que era de la sèrie Land of the lost.
  L'eina que jo coneixia de feia un temps és TinEye. Li puges una imatge o li poses l'adreça web que té aquesta imatge i et treu un llistat de pàgines web on es pot localitzar-la. Un dels usos d'aquestes cerques inverses seria per veure si han piratejat alguna fotografia nostra.
  Però resulta que això del TinEye també ho fa Google (i jo que no ho sabia fins no fa gaire). Si obres la pàgina de cerca d'imatges al navegador, des del teu ordinador pots arrossegar una imatge que hi tinguis guardada cap al navegador, deixant-la a la part central, on hi ha la barra de cerca. Automàticament et pujarà l'imatge i et farà una cerca amb webs on està allunyada l'imatge. Funciona millor que el TinEye, que el poder d'indexació de Google és el que és.
  A més de buscar imatges concretes, a partir d'una imatge també pots fer que et llisti imatges similars (basant-se en el color). Ho fa el TinEye i altres cercadors com Gazopa (aquest a més de color també es fixa en la forma).